Kuća slavnih italijanskog nogometa
Kuća slavnih italijanskog nogometa (italijanski: Hall of Fame del calcio italiano), koju je ustanovio Nogometni savez Italije (FIGC), smještena je u Muzeju nogometa u firentinskoj četvrti Coverciano. Njen je cilj da promovira naslijeđe, historiju, kulturu i vrijednosti italijanskog nogometa. Od 2011. novi članovi bivaju primani svake godine, a podijeljeni su u kategorije: Italijanski nogometaš, Italijanski trener, Italijanski veteran, Italijanski sudija, Italijanski funkcioner, Strani nogometaš i Postumna počast. Godine 2014. dodana je kategorija Ženski nogomet, a 2018. ustanovljena je kategorija Nagrada za fer-plej "Davide Astori" u počast tadašnjem nogometašu Fiorentine koji je iznenada preminuo 4. marta 2018. pred utakmicu protiv Udinesea, kao i Specijalna nagrada.